આ વર્ષે ચોમાસામાં વૃક્ષારોપણ માટે તંત્રે કુલ ૧૭,પ૦૦ ટ્રીગાર્ડની ખરીદી કરી છે. એક ટ્રીગાર્ડની પાછળ અંદાજે રૂ.૪પ૬ ખર્ચાયા છે એટલે કે લગભગ રૂ.૭૮.૮૦ લાખના ખર્ચે વૃક્ષારોપણ માટે ટ્રીગાર્ડ ખરીદાયાં હતાં. ટ્રીગાર્ડમાં સફળતાનું પ્રમાણ આઘાતજનક રીતે ફક્ત ૪૦ ટકાનું છે ! બીજા અર્થમાં ૬૦ ટકા રોપાઓ ટ્રીગાર્ડથી સુરક્ષિત હોવા છતાં એક અથવા બીજા કારણથી નાશ પામી રહ્યા છે. આ અંગે ખુદ મ્યુનિ. બાગ-બગીચાના ડાયરેક્ટર જિજ્ઞેશ પટેલ નિખાલસ કબૂલાત કરે છે તેઅો કહે છે, જેટલાં પણ ટ્રીગાર્ડ રોપાની માવજત માટે પૂરાં પડાઇ રહ્યાં છે તે પૈકી ફક્ત ૪૦ ટકા ટ્રીગાર્ડ જ રોપાના સંવર્ધન માટે ઉપયોગી પુરવાર થયાં છે. અન્ય કિસ્સાઓમાં ટ્રીગાર્ડ હોવા છતાં રોપા નાશ પામે છે!